கேள்வி: காயா கால்லாசு - கல்வி மற்றும் தனிப்பட்ட வாழ்க்கை என்பது என்ன?
பதில்: கயா கேலசு 1977 ஆம் ஆண்டு சூன் மாதம் 18 ஆம் தேதியன்று எசுத்தோனியா நாட்டின் தாலின் நகரத்தில் பிறந்தார். எசுத்தோனியாவின் 14 ஆவது பிரதமராகவும் பின்னர் ஐரோப்பிய ஆணையராகவும் இருந்த சைம் கேலசு இவரின் தந்தையாவார். இரண்டாம் உலகப் போரின் போது, 1940 ஆம் ஆண்டில் சோவியத் ஒன்றியம் எசுத்தோனியா நாட்டின் மீது படையெடுத்து ஆக்கிரமித்ததைத் தொடர்ந்து எசுத்தோனியாவில் மரணதண்டனைகள் மற்றும் நாடு கடத்தல் நிகழ்வுகள் நடைபெற்றன. இதன் ஒரு பகுதியாக ஆறு மாத வயதுடைய கயா கேலசு , கேலசின் தாயார் கிறிசுட்டி மற்றும் பாட்டி ஆகியோர் இசுராலினிசம் ஆட்சியாளர்களால் சைபீரியா நாடு கடத்தப்பட்டனர். கயா கேலசின் பத்து வயது வரை இவர்கள் அங்கேயே வாழ்ந்தனர். கேலசின் தாத்தா எட்வார்டு ஆல்வர் (1886-1939), 1918 ஆம் ஆண்டில் எசுத்தோனிய குடியரசை நிறுவுவதற்கு வழிவகுத்த அரசியல்வாதிகளில் ஒருவர் ஆவார். மேலும் இவர் 1918-1919 ஆம் ஆண்டில் புதிதாக சுதந்திரம் பெற்ற எசுத்தோனியா நாட்டு காவல்துறையின் முதல் தலைவராகவும் இருந்தார் என்பதும் குறிப்பிடத்தக்கதாகும்.[https://www.eurointegration.com.ua/articles/2021/01/26/7118974/ Even further from Russia: what is known about the new head of the Estonian government], Ukrayinska Pravda, 26 January 2021 பூர்வீக எசுத்தோனிய மொழி பேசுகின்றவர் மற்றும் எசுத்தோனிய சுய-அடையாளம் கொண்டவருமான கயா கேலசு, தொலைதூர இலாட்வியன் மற்றும் பால்டிக்-செருமன் வம்சாவளியைச் சேர்ந்தவர். கேலசின் தந்தை குறித்த வம்சாவளியைப் பற்றி ஆய்வு செய்த புலனாய்வுப் பத்திரிகையாளர்களால் இத்தகவல் கண்டுபிடிக்கப்பட்டது.[https://online.le.ee/2019/10/20/siim-kallas-eliidi-raputamine-on-oige-eesmark/ Lääne Elu. ''Siim Kallas: eliidi raputamine on õige eesmärk.''] (in Estonian). Retrieved 2 February 2021.[https://ekspress.delfi.ee/artikkel/69063295/siim-kallas-minu-vanaema-oli-latlane-vaga-huvitav? Eesti Ekspress. ''Siim Kallas: "'Minu vanaema oli lätlane? Väga huvitav!"'.''] (in Estonian). Retrieved 3 February 2021. கயா கேலசு 1999 ஆம் ஆண்டில் எசுத்தோனியாவின் தார்ட்டு பல்கலைக்கழகத்தில் சட்டத்தில் இளங்கலைப் பட்டம் பெற்றார். ஐரோப்பிய சட்டத்தில் பயிற்சி பெற்றபோது பிரான்சு மற்றும் பின்லாந்து சிறிது காலம் வாழ்ந்தார். 2007 ஆம் ஆண்டு முதல், இவர் எசுத்தோனிய வணிகப் பள்ளியில் பயின்றார். 2010 ஆம் ஆண்டில் பொருளாதாரத்தில் முதுகலை வணிக மேலாண்மை பட்டம் பெற்றார். இவருக்கு திருமணமாகி மூன்று குழந்தைகள் உள்ளனர்.